《李牧祠下眺望作》
明代·苏祐

泉源冰窦入春分，鸟语花香迟客闻。
戍鼓寒沉龙塞月，夕烽晴照雪山云。
年来近野多戎垒，时过回阳几雁群。
险绝颇怜今昔地，莫教空说李将军。

作者简介：（1492—1571）明山东濮州人，字允吉，一字舜泽，号谷原。嘉靖五年进士。知吴县，改束鹿，皆有惠政。以广东道御史按宣、大，授计平大同乱军。迁兵部侍郎兼都御史，总督宣、大军务，守边有功。进兵部尚书，坐事削籍归，旋复职，致仕卒。喜为诗，文词骈丽，诗格粗豪奔放。有《逌旃琐语》、《谷原文草》、《谷原集》。